คือเมื่อวานนี้ ผมได้ประสบอุบัติเหตุล้มรถมาแล้วหลังจากนั้นมีอาการปวดบริเวณอัณฑะเป็นระยะๆก็ไม่ได้เอะใจอะไร แต่พอช่วงเย็นตอนอาบน้ำลองคลำไปดูเพราะยังปวดๆอยู่ สรุปเจอก้อนบวมๆอยู่บริเวณอัณฑะครับ ไฟฉายส่องผ่านได้ แต่ก็นึกว่าเกิดมาจากการที่ล้มรถเลยคิดว่าน่าจะหายก็เลยเข้านอน แต่พอเข้านอนเสร็จก้อนบวมๆก็หายไปโผล่มาอีกทีก็ตอนยืนไม่ก็เดิน อยากทราบว่าอาการนี้คืออะไรครับและแก้ปัญหายังไงครับ
สวัสดีค่ะ อาการปวดบวมอัณฑะดังกล่าวมาอาจจะเกิดจากอุบัติเหตุที่เกิดขึ้น ทำให้มีการบาดเจ็บที่เนื้อเยื่อรอบๆ ซึ่งถ้าเป็นไม่รุนแรงควรจะค่อยๆยุบไปได้เองภายในประมาณ 1-2 สัปดาห์ สาเหตุอื่นๆเช่นไส้เลื่อน ซึ่งอาจจะเกิดสัมพันธ์กับท่าทาง การไอแรงๆได้ หรือถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ หากปล่อยให้มีการอักเสบจะมีอาการปวดรุนแรง หรือเส้นเลือดขอดบริเวณอัณฑะ โดยอาจสังเกตุเห็นเส้นเลือดที่โป่งพองออกมาบริเวณถุงอัณฑะ เป็นต้นแนะนำพบแพทย์เพื่อตรวจร่างกายบริเวณอัณฑะร่วมด้วยจึงจะให้การวินิจฉัยที่แน่นอน หากยังปวดบวมมากขึ้นเรื่อยๆ ควรจะรีบไปการดูแลตัวเองเบื้องต้น ไม่ควรไปคลำหรือบีบบริเวณดังกล่าวบ่อยๆ รับประทานยาแก้ปวดเพื่อบรรเทาอาการได้ ระวังการกระทบกระแทกเพิ่มเติม